**Elementi, načini i kriterij ocjenjivanja u nastavi matematike**

**Usvojenost, razumijevanje i primjena nastavnih sadržaja**

* Provjera znanja nakon nekoliko nastavnih jedinica vrši se uz pomoć „kartica“.
* Učiteljica učenicima ponudi „kartice“ na kojima se nalaze zadatci razvrstani po težini tj. posloženi od zadataka za ocjenu dovoljan (2) do ocjene odličan (5).
* Učenik sam izabire „karticu“ za koju smatra da odgovara njegovoj razini znanja. Nakon rješavanja zadataka, učenik dolazi učiteljici da pregleda zadatke. Učenik ima pravo jednom doći na pregled. Ukoliko je učenik točno riješio zadatke, ima mogućnost uzeti „karticu“ za veću ocjenu. Ako učenik u jednom školskom satu ne uspije riješiti zadatke s odabrane „kartice“, dobiva ocjenu nedovoljan (1). Učenik ima pravo odgovarati „pred pločom“, ukoliko ne želi uz pomoć „kartica“.
* Učiteljica ima pravo bez najave ispitati učenika „pred pločom“, te na taj način provjeriti znanje.
* Ukoliko učenik pokaže znanje na nastavi ili u grupnom radu, učitelj/učiteljica unosi ocjenu u ovu rubriku.

**Primjena znanja – ispiti znanja**

* Ispitima znanja utvrđuje se relativno postignuće učenika u odnosu na učinak ostalih članova razrednog odjela, te se pišu na kraju nastavne cjeline.
* Ispiti znanja ocjenjuju se na osnovi postignutog broja točnih rezultata.
* Razinu složenosti zadataka nastavnik prema vlastitom nahođenju izražava bodovima. Broj bodova je osnovica za određivanje brojčane ocjene. Kriterij za dobivanje brojčane ocjene dan je tablicom:

|  |  |  |  |  |
| --- | --- | --- | --- | --- |
| Nedovoljan (1) | Dovoljan (2) | Dobar (3) | Vrlodobar(4) | Odličan (5) |
| 0 – 45% | 46% - 60%  | 61% - 75% | 76% - 87% | 88% - 100% |

* Prilikom zaključivanja ocjene svih 5 ili 6 pismenih ispita moraju biti pozitivno ocijenjene da bi zaključna ocjena bila pozitivna.
* Ukoliko je ocjena iz ispita znanja nedovoljan (1), učenik je obvezan „ispraviti“ ocjenu. Učenik „ispravlja“ ocjenu na način da se javi učiteljici te piše ispit znanja sa sličnim zadatcima iz „originalnog“ testa. Učenici koju su dobili ocjenu 2, 3 ili 4 također imaju mogućnost ispravaka ukoliko nisu zadovoljni ocjenom.
* „Ispravljena“ ocjena i prvobitna ocjena se pri zaključivanju obje uzimaju u obzir.

**Primjena i usvojenost nastavnih sadržaja – samostalan rad učenika, domaća zadaća**

* Budući da se domaća zadaća može prepisati, u ovu se rubriku **ne** upisuju ocjene iz jednostavno pregledane domaće zadaće. To znanje je posljedica učenikove pažnje na satu i samostalnog rada (utvrđivanja gradiva) kod kuće tj. pisanja domaćih zadaća.
* Učiteljica nakon svake 2 – 3 nastavne jedinice daje učenicima domaće zadaće za ocjenu, te nakon završene cjeline aritmetičkom sredinom se dobiva ocjena, te su upisuje u rubriku.
* Na svakom satu matematike, pregledava se domaća zadaća koja je zadana prethodni sat. Ukoliko učenik nema domaću zadaću, učiteljica bilježi - (minus), te nakon skupljenih 5 minusa upisuje negativnu ocjenu u rubriku.
* Pod samostalan rad podrazumijeva se samostalna izrada prezentacija ili plakata koje učiteljica ponudi učenicima, te samostalan rad na satu.

Zaključna ocjena iz matematike slijedi iz aritmetičke sredine svih ocjena dobivenih tijekom školske godine ukoliko su svi kriteriji zadovoljeni.